rejauldu/bengali-wikipedia huggingface dataset:
মাহ লাকা বাঈ (৭ এপ্রিল ১৭৬৮ - ১৮২৪) ছিলেন ১৮ শতাব্দীর একজন ভারতীয় উর্দু কবি, কোর্টিসান এবং মানবহিতৈষী। তার বসবাস ছিল হায়াদারাবাদে। ১৮২৪ সালে তার মৃত্যুর পর প্রথম মহিলা কবি হিসেবে তার কবিতা সমগ্র নিয়ে 'দিওয়ান' প্রকাশিত হয়। তিনি এমন একটি সময়ে কবিতা লিখেছেন যখন দক্ষিণী নামে উর্দুর একটি সংস্করণ পারস্যের উর্দুর সাথে মিশে যেতে থাকে। তার কবিতায়ও এমন ছাপ পাওয়া যায়। তিনি হাদারাবাদের নিজামের কোর্টে উচ্চ পদস্থ কোর্টিসান হিসেবেও নিয়োগপ্রাপ্ত ছিলেন। ২০১০ সালে যুক্তরাষ্ট্রের সরকারের অনুদানকৃত অর্থের মাধ্যমে হায়দারাবাদে তার সমাধী পূনঃনির্মাণ করা হয়।  জীবনী মাহ লাকা বাঈ ১৭৬৮ সালের ৭ এপ্রিল মহারাষ্ট্রে জন্মগ্রহণ করেন। তার মাতা রাজ কুনওয়ার কোর্টিসান ছিলেন যিনি রাজপুতান থেকে স্থানান্তরিত হয়েছিলেন। তার পিতা বাহাদুর খান মুঘল সম্রাট মুহাম্মদ শাহ’র সেনাবাহিনীতে কাজ করতেন। বাহাদুর দিল্লী থেকে হায়দারাবাদে স্থানান্তরিত হন যেখানে তিনি রাজ কুনুয়াকে বিয়ে করেন। মাহ লাকা বাঈ তার খালার কাছে বেড়ে উঠেন। তার খালা মেহেতাব মা ছিলেন নিজামের প্রধানমন্ত্রী নওয়াব রুকনোদৌলার নিয়মিত কোর্টিসান।  তথ্যসূত্র  বিষয়শ্রেণী:১৭৬৮-এ জন্ম বিষয়শ্রেণী:১৮২৪-এ মৃত্যু বিষয়শ্রেণী:উর্দু কবি বিষয়শ্রেণী:১৮শ শতাব্দীর ভারতীয় লেখিকা বিষয়শ্রেণী:ভারতীয় গণিকা বিষয়শ্রেণী:১৮শ শতাব্দীর ভারতীয় রাজনীতিবিদ বিষয়শ্রেণী:১৯শ শতাব্দীর ভারতীয় রাজনীতিবিদ বিষয়শ্রেণী:ভারতের উর্দু কবি বিষয়শ্রেণী:হায়দরাবাদ জেলা, ভারতের ব্যক্তি বিষয়শ্রেণী:যুদ্ধে ভারতীয় নারী বিষয়শ্রেণী:ভারতীয় নারী কবি বিষয়শ্রেণী:১৮শ শতাব্দীর ভারতীয় কবি বিষয়শ্রেণী:১৯শ শতাব্দীর ভারতীয় কবি বিষয়শ্রেণী:১৯শ শতাব্দীর ভারতীয় লেখিকা বিষয়শ্রেণী:১৮শ শতাব্দীর ভারতীয় নারী রাজনীতিবিদ
ইলা মিশ্র হলেন একজন ভারতীয় ইতিহাস পণ্ডিত ও উত্তর প্রদেশের দেওবন্দের একজন বক্তা। তিনি চৌধুরী চরণ সিং বিশ্ববিদ্যালয় থেকে রেশমি রুমাল আন্দোলনের ওপর ডক্টরেট ডিগ্রি লাভ করেছেন। তিনি ইলা দাতব্য ট্রাস্টের প্রতিষ্ঠাতা।   জন্ম ও শিক্ষা  ইলা মিশ্রা ১৯৮৬ সালের ১২ মার্চ উত্তর প্রদেশের সাহারানপুরের এক হিন্দু পরিবারে জন্মগ্রহণ করেন। তিনি হরিয়ানার রোহতাক থেকে স্নাতক ও স্নাতকোত্তর ডিগ্রি লাভ করেন। তিনি চৌধুরূ চরণ সিং বিশ্ববিদ্যালয় থেকে ইতিহাসে ডক্টরেট ডিগ্রি লাভ করেন। তার গবেষণার বিষয় ছিল রেশমি রুমাল আন্দোলন।   কর্মজীবন  ২০১৭ সালের ফেব্রুয়ারি মাসে ইলা মিশ্রার বই রেশমি রুমাল ষড়যন্ত্র এর মোড়ক উন্মোচন করেছিলেন ভারতের সাবেক উপরাষ্ট্রপতি মহম্মদ হামিদ আনসারি। ইলা মিশ্রা ২০১৮ সালের ২৪ এপ্রিল "ইলা দাতব্য ট্রাস্ট" নামের এক সমাজকল্যাণমূলক প্রতিষ্ঠান প্রতিষ্ঠা করেছিলেন। এটি দরিদ্র মুসলিম মেয়েদের শিক্ষা ও স্বাস্থ্য নিয়ে কাজ করে থাকে।   সাহিত্যকর্ম   রেশমি রুমাল ষড়যন্ত্র (হিন্দি)   তথ্যসূত্র   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মুসলিম পণ্ডিত বিষয়শ্রেণী:হিন্দুধর্ম থেকে ইসলামে ধর্মান্তরিত
খরগোশ হচ্ছে ল্যাগোমর্ফা (Lagomorpha) বর্গের লেপোরিডি (Leporidae) পরিবারের একটা তৃণভোজী প্রাণী। এদের দুটো ভাগ আছে- বুনো খরগোশ এবং খরগোশ । আমরা অনেকেই প্রায়শই এই দুই দলকে এক করে ফেলি। খরগোশদের দেহের গঠন অপেক্ষাকৃত ছোট আকারের হয়। কান বুনো খরগোশ’দের তুলনায় ছোট ছোট। এরা গাছপালা, ঝোপঝাড় এলাকায় মাটিতে গর্ত খুঁড়ে বসবাস করে। জন্মের সময় খরগোশ শাবক’দের দেহে কোনরকম পশম থাকে না এবং চোখ বন্ধ অবস্থায় থাকে। অন্যদিকে বুনো খরগোশ’দের দেহ বড় আকারের হয়, কান বেশ লম্বা। জন্মের সময় থেকেই এদের গা ভরতি পশম থাকে। চোখ খোলা অবস্থাতেই বুনো খরগোশ শাবকের জন্ম হয়। বাসস্থান নির্বাচনেও এদের খরগোশ’দের সাথে পার্থক্য আছে। আমাদের দেশে অনেক মানুষ বাড়িতে খরগোশ পালন করে থাকে।   আবাসস্থল  শশক প্রায় সবাই তৃণভূমি এলাকায় বসবাস করে থাকে। তীব্র ঠাণ্ডা এলাকা থেকে অতি উষ্ণ এলাকা পর্যন্ত সর্বত্রই এদের বিস্তৃতি রয়েছে। অবশ্য কেবল মাত্র কুমেরু অঞ্চলে এদের দেখা যায় না। অস্ট্রেলিয়া, নিউজিল্যান্ড এবং আরও কয়েকটি দেশে এরা স্থানীয় বাসিন্দা নয়।  মানুষের মাধ্যমে যে দেশে এদের অনুপ্রবেশ ঘটেছে এবং সেখানে এরা ক্ষতিকর প্রাণী হিসেবে চিহ্নিত হয়ে থাকে। পূর্ব গোলার্ধে এদের প্রজাতি সংখ্যা ২৮, পশ্চিম গোলার্ধে ২৪।   বৈশিষ্ট্য  খরগোশদের লেজ খাটো, কান লম্বা এবং পিছনের পা লম্বাটে। এরা সামাজিক প্রাণী। অবশ্য "লেপাস" (Lepus) গণের খরগোশ অতটা সামাজিক নয়। শিয়াল, বন বিড়াল, কুকুর, বেজি এদের শত্রু।   তাপমাত্রা  এরা ৩৪° সেলসিয়াস বা ৯৪° ফারেনহাইটের বেশি তাপমাত্রা সহ্য করতে পারে না।   বাণিজ্যিকভাবে পালন  খরগোশ ও বুনো খরগোশ এই দুই শ্রেণীতে বিভক্ত। তবে খামার ভিত্তিতে র‍্যাপিট পালন সহজ ও লাভজনক। মিশর, সুদান, লিবিয়া, আলজেরিয়া, পোল্যান্ড, রাশিয়া, কোরিয়া, জাপান ও চীনে বাণিজ্যিকভাবে খরগোশের খামার রয়েছে। দেশে খরগোশের মাংস অভিজাত শ্রেণীর প্রিয় খাবার।  বাংলাদেশে ১৯৯৮ সালে বাণিজ্যিক ভিত্তিতে প্রথম খরগোশ পালন শুরু হয় মুক্তাগাছার লক্ষীখোলা এলাকায়। বাংলাদেশ কৃষি বিশ্ববিদ্যালয়ের ড.আবিদুর রেজার তত্বাবধানে এবং জেএনডিপির ব্যবস্থাপনায় খরগোশ পালন জনপ্রিয়তা লাভ করে। ৬ মাস বয়সে বাচ্চা দেয় একসাথে কমপক্ষে ৪–৮ টি বাচ্চা দেয়। ৩ মাসে খরগোশের ওজন হয় ১ কেজি বা আরেকটু বেশি।   খাদ্য  তৃণভোজী খরগোশ এর প্রধান খাবার ঘাস যা প্রতিদিন এর মোট খাবারের ৭০%-৮০% খাওয়াতে হবে একটি খরগোশ প্রতিদিন মাত্র ১৫০ গ্রাম খাবার খায়। পছন্দের খাদ্য দূর্বাঘাস,কলমি শাক তবে কলমি শাক প্রতিদিন দেওয়া যাবে না । সাপ্তাহে ২ দিন সামান্য পরিমাণ দেওয়া যেতে পারে । এরা গাজর খুব ভালোবাসে।  তথ্যসূত্র   বহিঃসংযোগ   বিষয়শ্রেণী:লেপোরিড বিষয়শ্রেণী:খরগোশ বিষয়শ্রেণী:স্তন্যপায়ীর সাধারণ নাম বিষয়শ্রেণী:বিশ্বজনীন মেরুদণ্ডী বিষয়শ্রেণী:বিশ্বজনীন স্তন্যপায়ী বিষয়শ্রেণী:তৃণভোজী স্তন্যপায়ী প্রাণী
thumb|upright|400px|প্রস্থচ্ছেদ thumbnail|পিথাগোরাস পানপাত্র পিথাগোরাস পানপাত্র () ব্যবহৃত হত ওয়াইন পান করার সীমা নির্ধারণের জন্য। এটিতে ওয়াইন পানকারীর একটি নির্দিষ্ট সীমা পর্যন্ত পান করা অনুমোদিত। এই নির্দিষ্ট সীমা পর্যন্তই পাত্রটি ঠিকভাবে ওয়াইনে পূর্ণ করা যাবে। এই সীমার চেয়ে বেশি পূর্ণ করতে গেলেই পাত্রটির ভেতরকার সমস্ত ওয়াইন এর নিচে থাকা একটি ছিদ্র দিয়ে বেরিয়ে যাবে এবং সীমালঙ্ঘনকারী পানকারীকে ভিজিয়ে ফেলবে।   গঠন এবং কার্যপ্রণালী  পিথাগোরাস পানপাত্র দেখতে সাধারণ পানপাত্রের মতো, তবে এর মাঝের অংশে একটি কেন্দ্রীয় দণ্ডসদৃশ অংশ আছে। পাত্রটির যে প্রধান কাণ্ড, তার ভেতরে একটি নালীপথ থাকে। এই নালীপথের উপরের অংশ থেকে একটি নালিকা কেন্দ্রীয় দণ্ডসদৃশ অংশটির ভেতরে উন্মুক্ত হয়, এবং নিচের অংশটি পাত্রের একেবারে তলায় বাইরে উন্মুক্ত থাকে। দণ্ডসদৃশ অংশের ভেতরে নালিকাটি একটি ক্ষুদ্রকায় কক্ষে উন্মুক্ত থাকে। এই কক্ষটি আরেকটি ভিন্ন নালিকা দিয়ে পাত্রের ভেতরে যে অংশে তরলটি থাকে, সেই অংশে যুক্ত হয়।  পাত্রটি যখন তরলে পূর্ণ করা হয়, তখন দ্বিতীয় নালিকাটি দিয়ে তরলটি কেন্দ্রীয় কক্ষ পর্যন্ত পৌঁছায়। তারপর প্যাসকেলের সংযুক্ত পাত্রের সূত্র অনুযায়ী পাত্রের তরলের উপরিতল এবং দ্বিতীয় নালিকার তরলের উপরিতল একই সাথে বাড়তে থাকে এবং এই পর্যায়ে পাত্রটি সাধারণ একটি পাত্রের বৈশিষ্ট্য অনুসরণ করে। তরলের উপরিতল যদি কাণ্ডের নালীপথের উপরে থাকা প্রথম নালিকাটির মুখের চেয়ে বেশি উচ্চতায় পৌঁছে, তখন তরলটি প্রথম নালিকার ভেতরে উপচে পড়ে এবং মূল নালী দিয়ে বাহিত হয়ে পাত্রের তলার ছিদ্র দিয়ে বাইরে পৌঁছে যায়। তরলটি যখন কেন্দ্রীয় কক্ষ থেকে প্রথম নালিকায় প্রবেশ করে, তখন এতে উদস্থিতচাপের কারণে যে সাইফন প্রক্রিয়া তৈরি হয়, তাতেই সমস্ত তরল ক্রমে বাইরে পড়ে যায়।  বর্তমান সময়ে কিছু শৌচকক্ষ তৈরিতে এই মূলনীতি ব্যবহৃত হয়। যখন পানির ধারকে পানির উপরিতল একটি নির্দিষ্ট মাত্রার উপরে পৌঁছে যায়, তখন একটি সাইফন তৈরি হয় এবং শৌচকক্ষ পানিপ্রবাহে ধৌত হয়ে যায়।   তথ্যসূত্র   বিষয়শ্রেণী:মদ আনুষঙ্গিক বিষয়শ্রেণী:প্রাচীন উদ্ভাবন বিষয়শ্রেণী:বাস্তবিক কৌতুক পরিকল্পনা বিষয়শ্রেণী:পানপাত্র বিষয়শ্রেণী:প্রবাহী গতিবিজ্ঞান
প্রাগপুর কুষ্টিয়া জেলার দৌলতপুর উপজেলার একটি সীমান্তবর্তী এলাকা এবং প্রাগপুর ইউনিয়নের সদর দপ্তর। এখানেই কুষ্টিয়া জেলার একমাত্র স্থলবন্দর প্রাগপুর স্থলবন্দর অবস্থিত। কুষ্টিয়া জেলার অর্থনীতি ও ব্যবসা-বাণিজ্যের জন্য এলাকাটি গুরুত্বপূর্ণ।   অবস্থান  প্রাগপুর কুষ্টিয়া জেলার একটি সীমান্তবর্তী এলাকা। দৌলতপুর উপজেলা প্রাগপুর ইউনিয়নের একটি গ্রাম ও ইউনিয়নের সদর দপ্তর। কুষ্টিয়া-ঝিনাইদহ মহাসড়ক থেকে প্রাগপুরের দুরত্ব প্রায় ২০ কিলোমিটার।   পূর্ব দিকে প্রাগপুর ইউনিয়নের ডাংমড়কা গ্রাম  পশ্চিম দিকে পশ্চিমবঙ্গের কাশিমপুর থানার বারুইপাড়া ও শিকারপুর গ্রাম  উত্তর দিকে প্রাগপুর ইউনিয়নের মাদারপুর গ্রাম  দক্ষিণ দিকে প্রাগপুর ইউনিয়নের গোড়ারপারা গ্রাম   শিক্ষা ব্যবস্থা    কলেজ  প্রাগপুরে ০১টি কলেজ রয়েছে।   প্রাগপুর কলেজ (২০০২)   মাধ্যমিক বিদ্যালয়  প্রাগপুরে ০২টি মাধ্যমিক বিদ্যালয় রয়েছে।   প্রাগপুর মাধ্যমিক বিদ্যালয় (১৯৬৯)  প্রাগপুর-ময়রামপুর আদর্শ মাধ্যমিক বালিকা বিদ্যালয় (২০০১)   প্রাথমিক বিদ্যালয়  প্রাগপুরে ০২টি প্রাথমিক বিদ্যালয় রয়েছে এবং বেশ কিছু বেসরকারি প্রতিষ্ঠান রয়েছে।   ০১ নং প্রাগপুর সরকারি মাধ্যমিক বিদ্যালয় (১৯০৫)।  ০২ নং প্রাগপুর মক্তব সরকারি প্রাথমিক বিদ্যালয়।   শহীদ তিতুমীর একাডেমী।  ফিউচার একডেমী।  বেলী কিন্ডারগার্টেন।    মাদ্রাসা  প্রাগপুরে ০৩টি মাদ্রাসা রয়েছে।   প্রাগপুর হাফেজিয়া মাদ্রাসা  বায়তুল উলুম বহুমুখী গোরস্থান মাদ্রাসা  প্রাগপুর মজিরুন্নেছা মহিলা মাদ্রাসা (২০১৮)   ধর্মীয় প্রতিষ্ঠান    মসজিদ  প্রাগপুরে ১০টি মসজিদ রয়েছে।   প্রাগপুর বড় জামে মসজিদ   প্রাগপুর বাজার মসজিদ   প্রাগপুর হাই স্কুল জামে মসজিদ   প্রাগপুর মাঠপাড়া জামে মসজিদ   প্রাগপুর বাগান পড়া জামে মসজিদ   প্রাগপুর মহাজের পাড়া জামে মসজিদ   প্রাগপুর পশ্চিম পাড়া জামে মসজিদ   প্রাগপুর মক্তব স্কুল জামে মসজিদ   প্রাগপুর মহাজের পাড়া জামে মসজিদ  প্রাগপুর পশ্চিম পাড়া জামে মসজিদ    দরবার  প্রাগপুরে ০১টি প্রাচীন দরবার রয়েছে।   প্রাগপুর খাজাবাবার দরবার  প্রাগপুরে সনাতন ধর্মের বসতি না থাকায় এখানে কোন সনাতন ধর্মের প্রতিষ্ঠান নেই।   অন্যান্য প্রতিষ্ঠান    সরকারি    প্রাগপুরে কুষ্টিয়া জেলার প্রথম স্থলবন্দর প্রাগপুর স্থলবন্দর রয়েছে।  প্রাগপুর বিজিবি ক্যাম্প   বেসরকারি    প্রাগপুর সমাজ উন্নয়ন স্বেচ্ছাসেবী সংগঠন  অগ্রণী ব্যাংক পিএলসি   যোগাযোগ ব্যবস্থা  দৌলতপুর উপজেলা ও ভেড়ামারা উপজেলার সাথে সরাসরি সড়ক যোগাযোগ ব্যবস্থা রয়েছে। প্রাগপুর থেকে কুষ্টিয়া-ঝিনাইদহ মহাসড়কের দুরত্ব প্রায় ২০ কিলোমিটার।   দর্শনীয় স্থান  প্রাগপুর মাথা ভাঙ্গা নদীর পাড়।  প্রাগপুর কবর স্থান।   আরও দেখুন    মাজিহাট  মহিষকুন্ডি   তথ্যসূত্র   বিষয়শ্রেণী:দৌলতপুর উপজেলা, কুষ্টিয়া বিষয়শ্রেণী:প্রাগপুর বিষয়শ্রেণী:কুষ্টিয়া জেলার বাণিজ্যিক এলাকা বিষয়শ্রেণী:কুষ্টিয়া জেলার দর্শনীয় স্থান বিষয়শ্রেণী:কুষ্টিয়া জেলার গ্রাম বিষয়শ্রেণী:বাংলাদেশের গ্রাম বিষয়শ্রেণী:খুলনা বিভাগের গ্রাম
দেবদাস মোহনদাস গান্ধী (২২ মে ১৯০০ - ৩ আগস্ট ১৯৫৭) ছিলেন মহাত্মা গান্ধী এবং কস্তুরবা গান্ধীর চতুর্থ এবং কনিষ্ঠ পুত্র। তিনি  দক্ষিণ-পূর্ব আফ্রিকার ব্রিটিশ উপনিবেশ নাটালে জন্মগ্রহণ করেন এবং প্রাপ্তবয়স্ক অবস্থায় তার বাবা-মায়ের সাথে ভারতে আসেন। তিনি তার বাবার আন্দোলনে সক্রিয় হয়ে ওঠেন, অনেক মেয়াদে জেল খেটেছিলেন। তিনি একজন বিশিষ্ট সাংবাদিকও হয়ে ওঠেন, হিন্দুস্তান টাইমসের সম্পাদক হিসেবেও দায়িত্ব পালন করেন। তিনি ১৯১৮ সালে তামিলনাড়ুতে মোহনদাস গান্ধী কর্তৃক প্রতিষ্ঠিত <i>দক্ষিণ ভারত হিন্দি প্রচার সভার</i>  প্রথম প্রচারকও ছিলেন। এই সভার উদ্দেশ্য ছিল দক্ষিণ ভারতে হিন্দি প্রচার করা।    পরিবার  দেবদাস  চক্রবর্তী রাজাগোপালাচারী কন্যা লক্ষ্মীর প্রেমে পড়েন। চক্রবর্তী রাজাগোপালাচারী ভারতীয় স্বাধীনতা সংগ্রামে মহাত্মা গান্ধীর সহযোগী ছিলেন। লক্ষ্মীর বয়স তখন মাত্র ১৫ বছর আর দেবদাসের বয়স ২৮ বছর। লক্ষ্মীর বয়স কম থাকার কারণে  মহাত্মা গান্ধী এবং রাজাজি উভয়েই দম্পতিকে একে অপরকে না দেখে পাঁচ বছর অপেক্ষা করতে বলেছিলেন। পাঁচ বছর অতিবাহিত হওয়ার পর, ১৯৩৩ সালে তাদের বাবার অনুমতিক্রমে তাদের বিয়ে হয়।   দেবদাস এবং লক্ষ্মীর চার সন্তান। চার সন্তানের মধ্যে রয়েছেন রাজমোহন গান্ধী, গোপালকৃষ্ণ গান্ধী এবং রামচন্দ্র গান্ধী।https://casi.sas.upenn.edu/sites/default/files/iit/The%20Rise%20and%20Fall%20of%20the%20Bilingual%20Intellectual%20-%20AV.pdf   উত্তরাধিকার  মহাত্মা গান্ধী যখন জামিয়া মিলিয়া ইসলামিয়া প্রতিষ্ঠার জন্য সাহায্য চাইতে শুরু করেন, তখন গান্ধীর আহ্বানে দেবদাসও এগিয়ে আসেন। তিনি সেখানে হিন্দি পড়াতে শুরু করেন এবং তুলার সূতা কাটার কাজও শুরু করেন।    তথ্যসূত্র   বিষয়শ্রেণী:গুজরাতি ব্যক্তি বিষয়শ্রেণী:ব্রিটিশ ভারতের বন্দি ও আটক বিষয়শ্রেণী:ভারতীয় হিন্দু বিষয়শ্রেণী:ভারতীয় স্বাধীনতা কর্মী বিষয়শ্রেণী:গান্ধীবাদী বিষয়শ্রেণী:মহাত্মা গান্ধী পরিবার বিষয়শ্রেণী:১৯৫৭-এ মৃত্যু বিষয়শ্রেণী:১৯০০-এ জন্ম
কোম্পানীগঞ্জ থানা বাংলাদেশের সিলেট জেলার অন্তর্গত কোম্পানীগঞ্জ উপজেলার একটি থানা।   প্রতিষ্ঠাকাল  ১৯৭৬ সালে কোম্পানীগঞ্জ থানা প্রতিষ্ঠিত হয়। থানা সৃষ্টির পূর্বে এটি সুনামগঞ্জ জেলার ছাতক থানাধীন ইসলামপুর ইউনিয়ন, সিলেট জেলার কোতোয়ালী থানাধীন জালালাবাদ ইউনিয়ন এবং গোয়াইনঘাট থানাধীন রুস্তমপুর ও তোয়াকুল ইউনিয়নের অংশ ছিল।   প্রশাসনিক এলাকাসমূহ  কোম্পানীগঞ্জ উপজেলার ৬টি ইউনিয়নের প্রশাসনিক কার্যক্রম কোম্পানীগঞ্জ থানার আওতাধীন।  ইউনিয়নসমূহ:  ১নং পশ্চিম ইসলামপুর  ২নং পূর্ব ইসলামপুর  ৩নং তেলিখাল  ৪নং ইছাকলস  ৫নং উত্তর রনিখাই  ৬নং দক্ষিণ রনিখাই   আরও দেখুন   কোম্পানীগঞ্জ উপজেলা, সিলেট  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট জেলার থানা বিষয়শ্রেণী:কোম্পানীগঞ্জ উপজেলা, সিলেট
কানাইপুর ভারতের পশ্চিমবঙ্গ রাজ্যের হুগলি জেলার একটি শহর।   নগরায়ণ  হুগলি জেলার মহকুমার মধ্যে শ্রীরামপুর মহকুমা সর্বাধিক নগরায়িত। মহকুমার জনসংখ্যার ৩.১৩% নগরায়িত এবং ২৬.৮৮% গ্রামীণ। মহকুমার ৬টি পৌরসভা এবং ৩৪টি জনগণনা শহর রয়েছে। পৌরসভাগুলি হল: উত্তরপাড়া কোত্রুং পৌরসভা, কোননগর পৌরসভা, শ্রীরামপুর পৌরসভা, বৈদ্যবাটি পৌরসভা এবং ডাঙ্কুনি পৌরসভা। মহকুমার সিডি ব্লকের মধ্যে উত্তরপাড়া শ্রীরামপুরে ৭৬.৭৬%, চণ্ডিতলায় ৪২%, চণ্ডিতলা দ্বিতীয়তে ৯% এবং জাঙ্গিপাড়া ৭% নগরায়িত জনসংখ্যা রয়েছে।  অবস্থান-  উত্তর-পূর্বে নবগ্রাম, দক্ষিণ-পূর্বে হিন্দমোটর ও পশ্চিমে ডানকুনি পৌরসভা দ্বারা পরিবেষ্টিত কানাইপুর।  এই অঞ্চলের নিকটতম রেলস্টেশন কোন্নগর।   জনসংখ্যার উপাত্ত  ভারতের ২০০১ সালের আদম শুমারি অনুসারে কানাইপুর শহরের জনসংখ্যা হল ৬২৯৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮১%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে কানাইপুর এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র    বহিঃসংযোগ   বিষয়শ্রেণী:পশ্চিমবঙ্গের শহর বিষয়শ্রেণী:হুগলি জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
বিজয় (সংস্কৃত: विजय) বা বিজয় ধনুষ হল হিন্দু  ঐতিহ্যের ঐশ্বরিক ধনুক। ধনুকটি দেবতাদের স্থপতি বিশ্বকর্মা স্বর্গের শাসক ইন্দ্রের জন্য তৈরি করেছিলেন।  কিংবদন্তি ধনুকটি দেবতাদের স্থপতি বিশ্বকর্মা তৈরি করেছিলেন এবং ইন্দ্রকে দিয়েছিলেন। এই ধনুকের সাহায্যে ইন্দ্র অনেক অসুরকে পরাজিত করার পর, তিনি এটি তার প্রিয় শিষ্য পরশুরামকে দিয়েছিলেন। ২১টি বিভিন্ন অনুষ্ঠানে, যখন শাসক ক্ষত্রিয়রা তাদের প্রজাদের উপর অত্যাচার করতে শুরু করে এবং পাপ করতে শুরু করে, তখন পরশুরাম, বিজয় ধনুক দিয়ে সজ্জিত, তাদের বিলুপ্তির দ্বারপ্রান্তে শিকার করেছিলেন, প্রায় বর্ণের পৃথিবীকে মুক্ত করেছিলেন। প্রতিবারই, পরশুরাম ক্ষত্রিয়দের কাছ থেকে জয় করা অঞ্চলটি ব্রাহ্মণদেরকে শৃঙ্খলা পুনঃপ্রতিষ্ঠার জন্য দান করেছিলেন। মহাভারতে মহাভারত আলোচনা করে কীভাবে ধনুকটির মালিকানা রুক্মীর কাছে চলে যায়:  মহাভারত অনুসারে, পরশুরাম তাঁর ছাত্র হিসেবে কর্ণকে গ্রহণ করেন। যেহেতু কর্ণ একজন যোগ্য ছাত্র, তাই পরশুরাম কর্ণকে বিজয়সহ অন্যান্য স্বর্গীয় অস্ত্র দিয়ে আশীর্বাদ করেন। কুরুক্ষেত্র যুদ্ধের সময়, ১৭তম দিনে কর্ণ অর্জুনের বিরুদ্ধে যুদ্ধ করেন। তাৎপর্য  বিজয় ধনুকে বজ্রপাতের মতো শব্দ বলে বর্ণনা করা হয়েছে এবং সমগ্র বিশ্বকে ভয় দেখাতে সক্ষম। যখন দ্রুম, স্বর্গীয় কিন্নর, রুক্মীর কাছে ধনুক পেশ করে, তখন বলা হয় যে বিজয় গাণ্ডীবের সমকক্ষ।  শৈব ঐতিহ্য অনুসারে বিজয় শিব কর্তৃক পরিচালিত এবং তাঁর ভক্ত পরশুরামের কাছে উপস্থাপন করা হয়ে। এটি বলা হয়েছে যে ধনুকের রঞ্জু কোনো অস্ত্র দ্বারা ভাঙ্গা যাবে না, এবং যখন এটি একত্রিত করা হয়, এটি অন্ধ আলোর ঝলকানি তৈরি করে যা শত্রুকে অক্ষম করার জন্য যথেষ্ট উজ্জ্বল।  তথ্যসূত্র  বিষয়শ্রেণী:হিন্দু পৌরাণিক অস্ত্র বিষয়শ্রেণী:ভারতের অস্ত্র বিষয়শ্রেণী:মহাভারত
মেহরাব হোসেন (জন্ম: ৮ জুলাই, ১৯৮৭) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার।  বাংলাদেশ ক্রিকেট দলের অন্যতম সদস্য ছিলেন তিনি। এছাড়াও, বাংলাদেশ এ, অনূর্ধ্ব-১৯ দল, মধ্যাঞ্চল, চিটাগং কিংস, ঢাকা বিভাগ, ঢাকা মেট্রোপলিশে খেলেছেন তিনি। দলে তিনি মূলতঃ ব্যাট হাতে মাঠে নামতেন। বামহাতি মাঝারি সারির ব্যাটসম্যান তিনি ও স্লো লেফট আর্ম বোলিং করে থাকেন যা তাকে প্রকৃত অল-রাউন্ডার হতে গড়ে তুলতে প্রভূতঃ সহায়তা করেছে।   প্রারম্ভিক জীবন  আমেরিকান ইন্টারন্যাশনাল ইউনিভার্সিটি-বাংলাদেশ থেকে পড়াশোনা করেন তিনি। বয়সভিত্তিক খেলায় প্রভূতঃ সফলতা লাভের প্রেক্ষিতে জাতীয় দলের পক্ষে খেলার সুযোগ পান। ২০০৬ সালে অনূর্ধ্ব-১৯ ক্রিকেট বিশ্বকাপে অংশগ্রহণ করেন। অনূর্ধ্ব-১৯ দলের সদস্যরূপে ১২টি একদিনের আন্তর্জাতিকে অংশ নিয়ে ২১৩ রান সংগ্রহের পাশাপাশি ১৬ উইকেট দখল করেছেন। বাংলাদেশ একাডেমি দলের অধিনায়করূপে পাকিস্তান সফরে যান।   খেলোয়াড়ী জীবন  ভারতে অনুষ্ঠিত ২০০৬ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণের জন্য জাতীয় দলের সদস্য হন। ১৩ অক্টোবর, ২০০৬ তারিখে জয়পুরে আইসিসিচ্যাম্পিয়ন্সট্রফি প্রতিযোগিতার বাছাইপর্বের খেলায় জিম্বাবুয়ের বিপক্ষে তার ওডিআই অভিষেক ঘটে। সয়াই মানসিং স্টেডিয়ামের অনুষ্ঠিত দিবা-রাত্রির ঐ খেলায় বাংলাদেশ ১০১ রানের বিশাল ব্যবধানে জয় পায় মূলতঃ শাহরিয়ার নাফিসের অপরাজিত ১২৩ রানের সুবাদে। তবে খেলায় মেহরাব ব্যাট হাতে খেলার সুযোগ পাননি। বল হাতে ৩ ওভারে ০/১২ বোলিং পরিসংখ্যান গড়েন।ICC Champions Trophy, 5th Qualifying Match: Bangladesh v Zimbabwe at Jaipur, Oct 13, 2006 একদিনের আন্তর্জাতিকে নিচের সারি থেকে উদ্বোধনী ব্যাটসম্যান হিসেবে খেলতে নামেন।  মে, ২০০৭ সালে সফরকারী ভারতের বিপক্ষে টেস্টে অংশগ্রহণের জন্য তাকে আমন্ত্রণ জানানো হয়। ২০০৬-০৭ মৌসুমে চট্টগ্রামে অনুষ্ঠিত নিজস্ব দ্বিতীয় টেস্টেই সফরকারী নিউজিল্যান্ডের বিপক্ষে দায়িত্বশীল ৮৩ রান তুলেন।   তথ্যসূত্র    আরও দেখুন   মেহরাব হোসেন  ২০০৬ আইসিসি চ্যাম্পিয়ন্স ট্রফি  বাংলাদেশ জাতীয় অনূর্ধ্ব-১৯ ক্রিকেট দল   বহিঃসংযোগ        বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:ঢাকা মেট্রোপলিশের ক্রিকেটার বিষয়শ্রেণী:ঢাকা ডমিনেটর্সের ক্রিকেটার বিষয়শ্রেণী:চট্টগ্রাম চ্যালেঞ্জার্সের ক্রিকেটার বিষয়শ্রেণী:কলাবাগান ক্রীড়া চক্রের ক্রিকেটার বিষয়শ্রেণী:পারটেক্স স্পোর্টিং ক্লাবের ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:রাজশাহী জেলার ব্যক্তি বিষয়শ্রেণী:রাজশাহী বিভাগ থেকে আগত ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
এলজিবিটি কুয়ামানেক হল গ্রিনল্যান্ডে বসবাসকারী সমকামী পুরুষ, সমকামী নারী, উভকামী এবং ট্রান্সজেন্ডারদের (এলজিবিটি) সম্প্রদায়ের মানুষদের সামাজিক অধিকার রক্ষায় নিবেদিত একটি জাতীয় সংস্থা।"LGBT Qaamaneq begejstret over ny lov". Sermitsiaq, May 28, 2015.  এই সংগঠনটি ২০১৪ সালে প্রতিষ্ঠিত হয়।"Ny landsforening for lesbiske, bøsser, bisexuelle og transkønnede". Greenlandic Broadcasting Corporation, August 18, 2014. এই সংস্থাটি আসলে কুয়ামানেক নামক একটি পূর্ববর্তী সংগঠনের পুনর্গঠন। সেই সংগঠন ২০০২ থেকে ২০০৭ সাল পর্যন্ত সক্রিয় ছিল"Homoseksuelle mobbes i Grønland". dr.dk, July 27, 2008. এবং সেই সংগঠনটির নেতৃত্বে ছিলেন এরিক ওলসেন। গ্রিনল্যান্ডবাসী এলজিবিটি মানুষদের অধিকাংশই বৃহত্তর এলজিবিটি সম্প্রদায়ের অংশ হওয়ার জন্য ডেনমার্কের মূল ভূখন্ডে চলে যান। যার ফলে সক্রিয় সদস্যের অভাবে সেই সংগঠনটি একসময় বন্ধ হয়ে যায়।"WorldWatch: Greenland’s First Gay Pride". NewNowNext, June 15, 2010.  ২০১৪ সালে নতুন করে প্রতিষ্ঠিত কুয়ামানেক সংগঠনটি সমাজের প্রতিটি স্তরের অন্তর্গত সমকামী নারী, সমকামী পুরুষ, উভকামী ও রূপান্তরকামী ব্যক্তিদের রাজনৈতিক, সামাজিক, সাংস্কৃতিক এবং পেশাদার ক্ষেত্রে সমতা নিশ্চিত করার লক্ষ্যে কাজ শুরু করে।"LGBT-forening: Lykkelig over ny lov i Grønland - trods religiøs modstand". dr.dk, May 28, 2015. কুয়ামানেক সমিতির সদস্যরা মূলত এলজিবিটি সম্প্রদায়ের প্রতি ঘটিত সামাজিক বৈষম্যের বিরুদ্ধে কাজ করে। তারা আইন প্রণেতাদের উপর প্রভাব বিস্তার করে এলজিবিটি সম্প্রদায়ের জন্য বিভিন্ন সামাজিক অধিকার অর্জনে সচেষ্ট। উদাহরণস্বরূপ; তারা সমলৈঙ্গিক বিবাহ, এলজিবিটি দম্পত্তির দত্তক গ্রহণ অধিকার, লেসবিয়ান নারীদের জন্য কৃত্রিম গর্ভধারণের সুবিধা এবং রূপান্তরকারী মানুষের সামাজিক অধিকার ইত্যাদি বিষয়ে কর্মরত।  কুয়ামানেক সংগঠনের অন্যতম গুরুত্বপূর্ণ সাফল্য হল, ২০১৫ সালের ২৬ মে গ্রিনল্যান্ডের সংসদ ইনাতসারতুটে সমলিঙ্গ বিবাহকে বৈধতা প্রদান।"Nuuk OKs same-sex marriage but hurdles remain" . The Arctic Journal, May 29, 2015. এই অর্জন গ্রিনল্যান্ডের এলজিবিটি জনগোষ্ঠীর জন্য একটি ঐতিহাসিক মাইলফলক হিসেবে বিবেচিত হয়। কুয়ামানেক সংগঠনটি গ্রিনল্যান্ডে একটি মানবিক ও বৈচিত্র্যময় সমাজ গঠনের জন্য অব্যাহতভাবে কাজ করে চলেছে।   চেয়ারপারসন    ২০১৪ – ২০১৫: টিনা এগেডে  ২০১৫-২০১৭: ইভালু রোজিং  ২০১৭ –: জ্যান জো সিডসেন   তথ্যসূত্র   বিষয়শ্রেণী:২০১৪-এ প্রতিষ্ঠিত সংগঠন বিষয়শ্রেণী:এলজিবিটি-সম্পর্কিত সংস্থা
--[==[ To inspect the content of this data module, use Special:ExpandTemplates and enter the following input text:     To inspect the content of this data module when editing, enter the following into the Debug console:   local util = require("Module:Road data/util")   print(util.arrayToString(p)) To inspect a particular route type, change `p` above to include the route type, e.g., `p.I` and `p["US-Hist"]`. ]==]  -- UNKNOWN COUNTRY -- THIS IS JUST A FAILSAFE local UNK = {}  local util = require("Module:Road data/util")  UNK[''] = { 	shield = "", 	name = "%route%",     link = "",     abbr = "%route%" }
লেবার উইমেনস নেটওয়ার্ক (এলডব্লিএন) হল সমাজতান্ত্রিক সমাজ যা আনুষ্ঠানিকভাবে যুক্তরাজ্যে লেবার পার্টির নারী শাখার প্রতিনিধিত্ব করে। এটি একটি তৃণমূল গ্রুপ যা দলের মধ্যে প্রচারণা, প্রশিক্ষণ এবং মহিলাদের জন্য সমর্থন প্রদান করে।   ইতিহাস  সংগঠনটি ১৯৮৮ সালে প্রতিষ্ঠিত হয়েছিল, যার লক্ষ্য ছিল লেবার পার্টিতে আরও বেশি নারীকে প্রার্থী হিসাবে নির্বাচিত করতে এবং সংসদ সদস্য হিসাবে নির্বাচিত হতে সহায়তা করার লক্ষ্যে। লেবার উইমেনস নেটওয়ার্কটি চারজন মহিলার দ্বারা শুরু হয়েছিল: বারবারা ফোলেট, বারবারা রোচে, হিলারি ডি লিয়ন এবং জিন ব্ল্যাক ১৯৮৭ সালের যুক্তরাজ্যের সাধারণ নির্বাচনের পরে, যেখানে ব্রিটিশ পার্লামেন্টে খুব কম সংখ্যক মহিলা নির্বাচিত হয়েছিল।  ২০১১ সালেজো কক্স এমপি প্রথম LWN চেয়ার হিসাবে নির্বাচিত হন, যতক্ষণ না তিনি ২০১৫ সালে ব্যাটলি এবং স্পেনের সংসদ সদস্য নির্বাচিত হন। তার মৃত্যুর পর লেবার পার্টি এবং লেবার উইমেনস নেটওয়ার্ক 'জো কক্স উইমেন ইন লিডারশিপ স্কিম' শুরু করে, যা দলের মধ্যে মহিলাদের প্রশিক্ষণে বিনিয়োগ করতে সাহায্য করবে।   তথ্যসূত্র   বহিঃসংযোগ    বিষয়শ্রেণী:১৯৮৮-এ প্রতিষ্ঠিত সংগঠন বিষয়শ্রেণী:১৯৮৮-এ যুক্তরাজ্যে প্রতিষ্ঠিত নারী বিষয়শ্রেণী:যুক্তরাজ্যের রাজনৈতিক দলের নারী শাখা
বুখারা পশ্চিম উজবেকিস্তানের বোখারা প্রদেশের রাজধানী শহর। এটি জেরফ্‌শন নদীর তীরে এক মরূদ্যানে, তুর্কমেনিস্তান সীমান্ত থেকে প্রায় ৮৫ কিলোমিটার উত্তর-পূর্বে অবস্থিত। বোখারার আশেপাশের অঞ্চলে প্রাকৃতিক গ্যাস, তুলা, ফল এবং রেশম উৎপাদিত হয়। এখানে বস্ত্র, কার্পেট, এবং পশমের কারখানা আছে। বোখারাতে অনেক স্থাপত্য নিদর্শন আছে, যেগুলির কিছু কিছু ৯ম শতকের। এদের মধ্যে আছে অনেকগুলি মসজিদ, আর্ক নামের একটি দুর্গ, এবং ইসমাইল সামানির (৯ম-১০ম শতক) সমাধি। এখানে একটি শিক্ষক প্রশিক্ষণ কলেজ অবস্থিত। বুখারার ঐতিহাসিক কেন্দ্রস্থলটিকে ১৯৯৩ সালে ইউনেস্কো বিশ্ব ঐতিহ্যবাহী স্থানের মর্যাদা দেওয়া হয়।  খ্রিস্টীয় ১ম শতকে বুখারা প্রতিষ্ঠা করা হয়। ৮ম শতকে আরবরা জয় করার আগেই এটি একটি গুরুত্বপূর্ণ বাণিজ্য ও সাংস্কৃতিক কেন্দ্র ছিল। পরবর্তীতে কারাখানীয় ও তাতারেরা শহরটি দখল করে। ১২১৯ সালে চেঙ্গিস খান এসে শহরটি ধুলায় মিশিয়ে দেন। ১৫৫৫ সালে এটি একটি উজবেক আমীরের রাজধানীতে পরিণত হয়। এরপর এই আমিরাতটি বিভিন্ন সময়ে মঙ্গোল, তুর্কি ও উজবেকরা শাসন করে। ১৮৬৬ সালে রাশিয়া আমিরাতটি বিজয় করে। সোভিয়েত আমলে এটিকে উজবেক সোভিয়েত সমাজতান্ত্রিক প্রজাতন্ত্রের অংশ করে নেওয়া হয়। ১৯৯১ সালে এটি স্বাধীন উজবেকিস্তানের অংশে পরিণত হয়।  এখানে ২,৩৭,৯০০ লোকের বাস (১৯৯৯)। এরা মূলত ফার্সিভাষী তাজিক জাতির লোক। ঊনবিংশ এবং বিংশ শতকে বিভিন্ন ইংরেজি এবং চীনা মাধ্যমে শহরটির নাম বুখারা হিসেবে উল্লেখ করা হয়।  চিত্রশালা thumb|আর্ক দুর্গ, বোখারা।   তথ্যসূত্র    বহিঃসংযোগ   Forbes, Andrew, & Henley, David: Timur's Legacy: The Architecture of Bukhara and Samarkand (CPA Media).   UNESCO World Heritage list: Historic Centre of Bukhara  Audio interview with Bukhara resident about life in Bukhara    সম্পর্কিত পাঠ   Moorcroft, William and Trebeck, George. 1841. Travels in the Himalayan Provinces of Hindustan and the Panjab; in Ladakh and Kashmir, in Peshawar, Kabul, Kunduz, and Bokhara... from 1819 to 1825, Vol. II. Reprint: New Delhi, Sagar Publications, 1971.  বিষয়শ্রেণী:উজবেকিস্তানের শহর বিষয়শ্রেণী:বুখারা বিষয়শ্রেণী:রেশম পথের উপর অবস্থিত জনবহুল স্থান বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান বিষয়শ্রেণী:ঐতিহাসিক ইহুদি সম্প্রদায়